kardosdrur/scandi-wiki huggingface dataset:
Anskuelse

Anskuelse er et erkendelsesteoretisk begreb, der i sin nutidige anvendelse for det meste er knyttet til Immanuel Kant. Der tænkes her især på den sanseligt-receptive del af erkendelsen.

Begrebet blev også anvendt i filosofien før Kant, for eksempel gammelhøjtysk anascouunga af Notker o. år 1000, og middelhøjtysk anschauunge af Mester Eckhart o. 1300 hos hvem begrebet havde en religiøs betydning. I den nutidige erkendelsesteori bruges dog oftest begreberne perception og erfaring (ty. "Wahrnehmung" og "Erfahrung").

Kants erkendelsesteori i Kritik af den rene fornuft skelner mellem empiriske anskuelser, der kommer til os gennem sanseorganerne, og rene anskuelser som a priori er givet før enhver erfaring. De to rene anskuelser hos Kant er rum og tid.
 
Kant går ud fra at enhver erkendelse er anvist på sammenspillet mellem anskuelse og begreber. Det "mangfoldige" der foreligger i eller ved anskuelsen behøver en begrebslig ordning for at kunne føre til erkendelse. På den anden side har begreber brug for anskuelser for ikke at være helt tomme. Begrebsanvendelse uden anskuelsesmateriale vil føre til den traditionelle metafysiks meningsløse spekulationer som Kant gerne ville imødegå i den transcendentielle dialektik. Dog er ifølge Kant ren apriorisk erkendelse mulig i et vekselspil mellem rene anskuelser og rene begreber.

Referencer

Citat 
"Tanker uden indhold er tomme, anskuelser uden begreber er blinde", Immanuel Kant: Kritik der reinen Vernunft, S. B75, A51

Eksterne henvisninger 
 Opslag i "Eislerlexikon", Wörterbuch der philosophischen Begriffe 

Erkendelsesteori
Togos flag

Togos flag blev taget i brug 27. april 1960. Det har grønne bånd og to lige store horisontale gule striber og med en fem-takket stjerne på rød bund øverst ved masten. Den benytter sig af Etiopiens pan-afrikanske farver, men mønsteret minder om Liberia.

Flag fra Afrika
Flag
Nationale flag
Ramon Dekkers

Ramon Dekkers (4. september 1969 i Holland - 27. februar 2013) var en thai- og kickbokser. Han kæmpede 200 kampe og vandt 175, hvoraf 90 var på knockout.

Han gjorde comeback i 2003, hvor han blandt andet kæmpede en kamp med sin højre hånd skadet. Alligevel formåede han at få modstanderen ned at ligge i hver eneste omgang og vandt til sidst på point.

Dekkers døde som 43-årig i fødebyen Breda i Holland, efter at han var blevet utilpas, da han cykeltrænede.

Eksterne henvisninger 

Sportsfolk fra Nederlandene
Personer fra Breda
Trikolore

En trikolore (tre farver) er et flag med tre farver placeret i vandrette eller lodrette striber. I enkelte lande er det normalt at referere til flaget som trikoloren. Det er i en del tilfælde placeret et emblem på flaget. I disse tilfælde er der midt i flagdugen eller i øverste hjørne ved stangen den foretrukne placering for emblemet. 

Trikolore er særlig normalt i kontinental-Europa (alle landene i Kerne-Europa har en trikolore som flag). Også i Afrika har mange lande trikolorer, dog ofte i de panafrikanske farver rødt, gult, grønt (eventuelt sort).  Også mange Arabiske lande har trikolorer, dog ofte i de panarabiske farver rødt, hvidt, sort (eventuelt grønt).

Frankrigs flag, som er fra revolutionstiden, var den første egentlige trikolore. Trikolorer, uanset farver, blev oprindeligt sat på som et revolutionært symbol og som samlingsmærke for liberale og demokratiske ideer. Både Irlands, Italiens og Tysklands trikolorer føjer sig historisk ind i dette billede.

Flag med tre farver placeret på en anden måde, som f.eks. Norges flag, kaldes normalt ikke trikolorer i vore dage. Heller ikke tofarvede flag med tre striber, som Østrigs eller Letlands flag, kaldes trikolorer.

Europæiske trikolorer 
 Andorras flag (med emblem)
 Armeniens flag
 Aserbajdsjans flag (med emblem)
 Belgiens flag
 Bulgariens flag
 Estlands flag
 Frankrigs flag
 Kroatiens flag (med emblem)
 Irlands flag
 Italiens flag
 Litauens flag
 Luxembourgs flag
 Moldovas flag (med emblem)
 Nederlands flag
 Rumæniens flag
 Ruslands flag
 Serbiens flag (med emblem)
 Slovakiets flag (med emblem)
 Sloveniens flag (med emblem)
 Tysklands flag
 Ungarns flag

Afrikanske trikolorer 
 Egyptens flag (med emblem)
 Elfenbenskystens flag
 Etiopiens flag (med emblem)
 Gabons flag
 Ghanas flag (med emblem)
 Guineas flag
 Camerouns flag (med emblem)
 Libyens flag (med emblem)
 Malawis flag (med emblem)
 Malis flag
 Nigers flag (med emblem)
 Rwandas flag (med emblem)
 Senegals flag (med emblem)
 Sierra Leones flag
 Tchads flag

Asiatiske trikolorer 
 Afghanistans flag (med emblem)
 Burmas flag (med emblem)
 Indiens flag (med emblem)
 Iraks flag (med emblem)
 Irans flag (med emblem)
 Syriens flag (med emblem)
 Tadsjikistans flag (med emblem)
 Yemens flag

Nord- og Syd-Americanske trikolorer 
 Bolivias flag
 Colombias flag
 Ecuadors flag (med emblem)
 Mexicos flag (med emblem)
 Paraguays flag (med emblem)
 Venezuelas flag (med emblem)

Flag
Swazilands flag

Swazilands flag blev taget i brug 6. oktober 1968.

Det røde symboliserer udkæmpede slag, det blå fred og stabilitet, mens det gule repræsenterer resurserne i Swaziland. Flagets hovedmotiv er et skjold og to spyd, som symboliserer beskyttelse mod landets fjender. Farven skal vise at hvide og sorte mennesker lever fredeligt sammen i Swaziland.

Flag fra Afrika
Flag
Nationale flag
Amsterdam Metro

Amsterdam Metro (hollandsk: Amsterdamse metro) er en undergrundsbane i Amsterdam, Nederlandene. Metroen åbnede i 1977 og består i dag af tre linjer fra Centraal Station til de sydlige og sydøstlige forstæder samt en ringlinie. En fjerde linje i nord-sydlig retning, Noord/Zuidlijn, er under konstruktion og planlægges at åbne i 2018. Metroen drives af Gemeentelijk Vervoerbedrijf, der også driver busser, sporvogne og færger i Asmterdam. 

Metroen er ikke det vigtigste transportmiddel i den indre by, idet mange tager sporvognen eller cykler. Der er heller ikke mange Metro-stationer i centrum. Metroen er mere benyttet i forstæderne, f.eks. Bijlmer, Amstelveen og Amsterdam Noord.

Linienet

Line 50 (grøn)

Line 51 (orange)

Line 52 (blå, under opførelse)

Line 53 (rød)

Line 54 (gul)

Kilder

Eksterne henvisninger 

Metrosystemer
Metro
Libyens flag

Libyens flag består af tre vandrette striber, henholdsvis rød, sort og grøn, i midten af den sorte stribe er en hvid halvmåne og en hvid stjerne. Det røde, sorte og grønne flag blev indført af Kongeriget Libyen, som opnåede uafhængighed fra Italien i 1951, og flaget var i brug indtil Muammar Gaddafis revolution i 1969, hvor Kong Idris 1. blev afsat. 

Under den libyske borgerkrig i 2011 blev dette flag benyttet af oprørersstyrkerne, herunder af det af oprørerne dannede Nationale Overgangsråd (National Transitional Council, NTC). Efter oprørernes sejr i borgerkrigen blev det trefarvede flag indskrevet i artikel 3 i Libyens nye midlertidige forfatning, som blev offentliggjort i august 2011.

Flag benyttet under Gaddafi-styret
Efter Gaddafis statskup i 1969 blev det trefarvede flag udskiftet med et pan-arabisk rødt, hvidt og sort flag. Dette flag blev efterfølgende erstattet af et ensfarvet grønt i 1977, efter opløsningen af Føderationen af Arabiske Republikker, hvor Egypten og Syrien havde været med. Den grønne farve symboliserede både islam og Gaddafistyret, hvis politiske filosofi var baseret på hans "Grønne Bog", og det ensfarvede grønne flag var det eneste moderne eksempel på et ensfarvet statsflag.

Orlogsflag 
Under Gaddaffis styre havde Libyen et orlogsflag bestående af en lys blå flagdug med styrets grønne flag indsat i øverste venstre hjørne, og et hvidt anker med ankerkæde placeret i flagets frie ende.

Historiske flag 

Flag fra Afrika
Flag
Nationale flag
Madagaskars flag

Madagaskars flag blev taget i brug 14. oktober 1958, to år før uafhængigheden, idet Madagaskar forberedte sig til en folkeafstemning om landets status i Det franske fællesskab. 

Rødt og hvidt var farverne for Kongeriget Merina, som underkastede sig Frankrig i 1896. De blev brugt i flaget for den sidste Merina-monark, dronning Ranavalona 3.

Eksterne henvisninger 

Flag fra Afrika
Flag
Nationale flag
U-461

U-461 er ubådsmuseet i Peenemündes pennantnummer for deres sovjetiske undervandsbåd af Juliett-klassen. Klassen var Sovjetunionens største dieseldrevne ubåd med atommissiler.

Den har haft flere navne Juliett U-461, Projekt 651 og K-24.

Efter den kolde krig blev U-461 købt af Tyskland i 1994.

Ubåden lå en tid indtil 1997 ved Kalvebod Brygge og blev besøgt af mange, men har siden 1998 ligget i Peenemünde havn, verdens største ubådsmuseum.

Atommissilerne var radiostyrede og havde en rækkevidde på ca. 500 km.
Skulle man ud over horisonten, var et fly nødvendigt for at styre missilet.

Tekniske data 
 Byggeår ca. 1961
 Vægt 4.127 ton
 Længde 85,90 meter
 Bredde 9,70 meter
 Maksimal dykkedybde 300 meter
 Besætning 78-82 mand
 Maks. rækkevidde 18.000 sømil
 Maks. overfladehastighed 15,5 knob
 Maks. undervandshastighed 18 knob med elektriske motorer.
 Hovedmotorer 2 stk. dieselmotorer på 4.000 hk per stk. (8.000 hk)
 Hovedmotorer 2 stk. elektriske motorer på 6.000 hk per stk. (12.000 hk)
 Toiletter 3 stk.
 Brusebad 1 stk.
 Kabys ca. 3 m × 2 m.
 Hele besætningen måtte leve under små forhold. Det gjaldt også kaptajnen. Han kunne ikke ligge udstrakt.
Han havde mulighed for at afslutte alt liv på U-461 med en ventil, der udsendte kulilte.

Referencer

Ekstern henvisning 
 Juliett U-461

Museumsskibe
Undervandsbåde fra Sovjetunionen
Søren Molbech

Søren Molbech (født 17. januar 1980) er en dansk mellem- og langdistanceløber. Han løb for Hammel GF men er nu i Aarhus 1900 og trænes af den tidligere nordiske rekordholder Niels Kim Hjorth.

Mesterskaber og landsholdsdeltagelse 
 Danmarksmester 2006 på 1500 meter.
 Landsholdsløber 2005, 2006 og 2007 på 1.500 m.

Personlige rekorder 
 800 m: 1.53,4 (2005)
 3000 m: 8.24,99
 1.500 m: 3.47,39 (2006)
 5.000 m: 14.38,58 (2007)
 10 km: 30.38 (2007)
 Halvmarathon: 1.06,59

Ekstern henvisning 
 Profil på Dansk Atletik Forbunds hjemmeside 
 Statletik-profil
 Hjemmeside

Mellemdistanceløbere fra Danmark
Atleter fra Aarhus 1900
Langdistanceløbere fra Danmark
Towards the Sinister

Towards The Sinister er den første demo fra det britiske death/doom metal-band My Dying Bride, som blev udgivet i marts 1990.

Produktion 
Efter My Dying Bride blev dannet i 1990, gik de i gang med at samle materiale til en udgivelse. Efter en skriveperiode på seks måneder havde bandet skrevet materiale nok, og tog derved til Revolver Studios med produceren Tim Walker. Den 24. og 25. november 1990 indspillede og mixede My Dying Bride demoen, hvis kvalitet var rimelig dårlig på grund af gammelt og lavt budgettet lydudstyr. Under indspilningerne havde bandet endnu ikke fundet nogen bassist, hvilket medførte at alt basspil blev undladet. Selve navnet til demoen Towards the Sinister blev taget fra en sætning i sangen "Symphonaire Infernus et Spera Empyrium."

Sporliste 
{| border=0 cellpadding=0 cellspacing=0 style="width:68%"
|-
| style="vertical-align: top; width: 50%; padding-right: 1em"|
 "Symphonaire Infernus et Spera Empyrium" – 8:33
 Er en forholdsvis langsom sang, der generelt omhandler himmelen og helvedet. "Symphonaire Infernus et Spera Empyrium" blev indspillet og udgivet som en ep i 1992. 
 "Vast Choirs" – 7:20
 Nummeret er meget lignende det første spor med den langsomme musikstil, og sangteksten der omhandler himmelen og helvedet. "Vast Choirs" blev genindspillet til debutalbummet As the Flower Withers i 1992.  
| style="vertical-align: top; width: 50%"|
 "The Grief of Age" – 4:00
 Sangen er brutal, og bærer præg af indflydelsen fra dødsmetal. Sangteksten handler om at dø langt væk fra den man elsker. "The Grief of Age" blev aldrig genindspillet i bedre lydkvalitet, men dukkede op på opsamlingsalbummet Meisterwerk 1 fra 2000. 
 "Catching Feathers"
 Musikalsk ligner den meget "The Grief of Age" med det brutale præg. Sangen er baseret på en sand historie, om en galning der slog en femårig piges hoved i stykker, og havde seksuel omgang med hende imens hun stadig var i live, for til sidst at slå hende ihjel. "Catching Feathers" blev ikke genindspillet i bedre lydformat, men dukkede alligevel op på opsamlingsalbummet Meisterwerk 1 fra 2000.
|}

Fodnoter

Eksterne henvisninger 
 Infoside om Towards the Sinister
 Towards the Sinister sangtekster  på Dark Lyrics

Album fra 1990
My Dying Bride-album
Senegals flag

Senegals flag stammer fra den gang Senegal og Fransk Sudan i 1959 dannede den såkaldte Mali-føderationen. I det gule felt var den den gang en stiliseret, sort menneskefigur. Da Senegal gik ud af føderationen, erstattede man mennesket med en grøn frihedsstjerne. Flaget er åbenbart inspireret af den franske trikolore og udtrykker forbindelsen til Ghana og Guinea. 

Senegals flag blev officielt taget i brug 20. august 1960. 

Flag fra Afrika
Flag
Nationale flag
Langdistanceløber

En langdistanceløber er en bred betegnelse for en atletikudøver, der konkurrerer på distancerne, 5.000 meter, 10.000 meter, halvmarathon og marathon.
Mellemdistanceløber

En mellemdistanceløber er en bred betegnelse for en atlet, der konkurrerer på distancerne 800-meter-løb, 1000-meter-løb, 1500-meter-løb, Engelsk Mile (1,609m), 3000-meter-løb

Blandt danske mellemdistanceløbere finder man Annemarie Nissen, i 2023 danmarksrekordholder på 800 meteren.

Referencer
Ruslands flag

Ruslands flag (, ) er en trikolore med tre vandrette striber i ens bredde; fra øverst til nederst henholdsvis hvid, blå og rød.

Flaget blev brugt til søs af det russiske militær fra ca. 1693 og blev indført som koffardiflag i 1705. Den 7. maj 1883 blev det også brugt på land, men blev først officielt statsflag i 1896.

Ruslands orlogsflag (, ) er hvidt med blåt andreaskors.

Da bolsjevikkerne tog magten i 1917 blev Rusland en sovjetrepublik og ved  sovjetunionens oprettelse i 1922, en delstat i Sovjetunionen. Den Russiske Socialistiske Føderative Sovjetrepublik førte indtil 1954 i flere varianter et rødt flag med en republikforkortelsen RSFSR skrevet med kyrilliske bogstaver. I perioden 1954-1991 førte RSFSR et rødt flag med hammer og segl og en lyseblå lodret stribe langs flagstangen. Selve Sovjetunionen førte 1923-1991 et rødt flag, som øverst til venstre indeholdt hammer og segl over hvilke en stjerne, alle tre figurer i gult. 

22. august 1991 genindførte den russiske sovjetrepublik den hvid-blå-røde trikolore. Ved Sovjetunionens opløsning ved årsskiftet 1991/1992 blev flaget videreført af den Russiske Føderation, og den 22. august er flagets dag i Rusland. Det nuværende orlogsflag, hvidt med blåt andreaskors, stammer ligeledes fra zartiden og blev, ligesom den hvid-blå-røde trikolore, genindført i forbindelse med Sovjetunionens opløsning.

Eksterne henvisninger 

Flag fra Europa
Flag fra Asien
Flag
Nationale flag
Lönneberga

Lönneberga er et lille byområde i Hultsfred kommune i det svenske amt Kalmar län i landskabet Småland. I år 2000 havde området 190 indbyggere.

Lönneberga ligger cirka 12 kilometer nordvest for Hultsfred og cirka 20 kilometer sydvest for Vimmerby.

Kendte bysbørn 
 Den svenske tegner og forfatter Albert Engström blev født et sted lige ved Lönneberga i 1869.
 Den bedst kendte af byens borgere er en fiktiv person, nemlig Emil fra Lønneberg. Han har lagt navn til de elskede bøger af Astrid Lindgren.

Ekstern henvisning 

 Officielt websted
 

Byer i Hultsfreds kommun
Abdullahi Yusuf Ahmed

Abdullahi Yusuf Ahmed (Somali: Cabdullaahi Yuusuf Axmed også kendt som Himar) (15. december 1934 – 23. marts 2012) var en somalisk politiker og tidligere præsident i landet. Han var præsident i perioden 2004 til 2008; han overtog embedet fra Abdiqasim Salad Hassan, og han blev afløst af Adan Mohamed Nuur Madobe.

Ahmed blev født i Gaalkacyo i Mudug-regionen, og han var medlem af Darod, en af Somalias største klaner. Han blev valgt som præsident for den traditionelle føderale regering (TFG). Valget blev holdt i nabolandet, Kenya, i hovedstaden Nairobi 10. oktober 2004.

Kilder 

Somalias præsidenter
Politikere fra Somalia
Hermann Broch

Hermann Broch (født 1. november 1886 i Wien, død 30. maj 1951 New Haven) var en østrigsk forfatter og betragtes som en af de store modernister.

Født i en jødisk familie konverterede han til katolicismen i 1909. Lige efter Østrigs Anschluss den 13. marts 1938 blev Broch anholdt og fængslet for 18 dage. Årsagen var at postbudet havde angivet ham til lokale nazister for at abonnere på en kommunistisk tidsskrift. Med hjælp fra James Joyce kunne han rejse ind i Storbritannien i juli 1938. Thomas Mann og Albert Einstein sørgede for at Broch senere samme år kunne emigrere til USA, hvor han døde i 1951.

Interessen for hans værker har efter hans død været stærkt stigende og han regnes nu blandt de største tysksprogede forfattere i det 20. århundrede.

Udvalgte værker 
 Die Schlafwandler, 1931-32, da. Søvngængerne, 1966-67.
 Der Tod Des Vergil, 1945, da. Vergils død, 2006.
 Die Schuldlosen, 1950, da. De Skyldsløse, 1960.

Litteratur 
 Paul Michael Lützeler (red.): Hermann Broch 1886-1951. Eine Chronik (Marbacher Magazin 94/2001), .

Eksterne henvisninger 

Tysksprogede forfattere
Romanforfattere fra Østrig
Essayister
Østrigere i 1800-tallet
Østrigere i 1900-tallet
E8 (matematik)

E8 er et matematisk objekt, nærmere bestemt en Liegruppe, som første gang blev beskrevet af den tyske matematiker Wilhelm Killing mellem 1888 og 1890. Udover at være interessant inden for ren matematik anvendes E8 også til at beskrive symmetrier inden for strengteori.

Betegnelsen E8 kommer fra Wilhelm Killings og Élie Cartans klassifikation af komplekse simple Liealgebraer, som opdeles i fire familier, der kaldes An, Bn, Cn, Dn, og fem undtagelsestilfælde som betegnes E6, E7, E8, F4 og G2. Liealgebraen E8 er den største og mest komplicerede af disse undtagelsestilfælde.

Fodnoter

Gruppeteori
Kenyas flag

Kenyas flag blev første gang hejst 12. december 1963. Det er baseret på flaget til Kenya African National Union (KANU) som styrede Kenya i næsten 40 år efter løsrivelsen fra Storbritannien. Partiet har sort, rødt og grønt som sine farver. Farverne symboliserer sort flertal, rødt for blod spildt under kampen for frihed og grønt for naturlig velstand. De hvide skillelinjer blev KANUs partifarver. Hvidt symboliserer fred. Midt på flaget er det traditionelle masaiskjold foran to krydsede spyd, som symboliserer forsvaret af alle tingene nævnt ovenfor. 

Flaget er i forholdet 2:3 og benyttes som nationalflag, koffardiflag og statsflag.

Orlogsflag 

Kenyas orlogsflag er baseret på britiske flagtraditioner. Flagdugen er hvid og nationalflaget er placeret i kantonen. Til forskel fra de egentlige white ensign har flaget ikke rødt kors. Et rødt anker er placeret i flagets frie ende.

Flag fra Afrika
Flag
Nationale flag
Niels Kim Hjorth

Niels Kim Hjorth (født 1959) er en tidligere dansk elite atletikudøver, som konkurrerede i mellemdistance- og langdistanceløb. Han løb for AK Heden Grindsted, Skive AM og Aarhus 1900. Han vandt Eremitageløbet i 1983.

Personlige Rekorder 
 1500m 3.36,01 
 1 mile 3.58,85 
 3000m 7.46,30
 5000m 13.34,63
 10km 28.55 
 15km 43.49
 maraton 2.18,25

Karriere 
 Deltog i VM i cross 10 gange.
 14. plads ved VM cross i New York i 84. Bedste Danske placering nogensinde.
 12. plads i finalen ved Europamesterskaberne i atletik på 1500m i Stuttgart
 Semi finale på 1500m ved Verdensmesterskaberne i atletik
 Danske rekorder og nordisk rekord på 1500m

Forskelligt 
 Niels Kim's datter, Ina Marie D. Hjorth, dyrker hækkeløb 
 Sidder i bestyrelsen i Aarhus 1900
 Sidder i bestyrelsen i Dansk Atletik Forbund
 Træner for Søren Molbech, Morten Munkholm og Thijs Nijhuis
 Den som har vundet Kongepokalen flest gange

Eksterne henvisninger 
 Niels Kims indlæg om træning
 Niels Kims mesterskaber 

Mellemdistanceløbere fra Danmark
Atleter fra AK Heden Grindsted
Atleter fra Skive AM
Atleter fra Aarhus 1900
Langdistanceløbere fra Danmark
Cross (løbesport)
Digital lyd

Digital lyd anvender digitale signaler til lydreproduktion. Dette inkluderer Analog-til-digital-konvertering, digital-til-analog-konvertering, digitale lagringsmedier og digital overførsel.

Digital lyd kendes f.eks. fra CD-afspillere og MP3-afspillere.

Lydkompressionsformater 
For at kunne gemme den digitale lyd på begrænset disk- eller flash-plads eller udsende den i fx en radiokanal, er der udviklet forskellige komprimeringstekniker, der tager udgangspunkt i lyds opbygning og i menneskets evne til at høre lyd.

Der er sket en stadig udvikling af disse tekniker og de nyere tekniker kan opnå samme lydkvalitet ved væsentligt lavere bit-rate. De ældre kodninger giver stærk forvrængning, når man forsøger at anvende en for lav bit-rate.

DAB anvender MP2 ( MPEG-1 level 2 lydkodning) og anvendes i radio/tv produktions/distributions-verdenen. 
 
En nyere kodning end MP2 er det kendte og udbredte MP3-format, der kan levere en bedre lyd ved lavere bit-rater end MP2 kodning kan.

En nyere lydkodning til lave bit-rater hedde AAC+ eller HE-AAC.

Med AAC+ kan man overføre samme lydkvalitet som MP2 med under 50% bit-rate. Det betyder at man i en MUX kan sende over dobbelt så mange radioprogrammer og dermed kan man mere end halvere omkostningen ved at sende hver radiokanal. 

Multikanal lyd, kræver stadig anvendelse af andre kodninger – f.eks. Digital Dolby – med bit-rater fra 448 kbps og opefter

En nyere digitale lydkomprimering, som ud over stereo og kan anvendes til flere kanaler, opnås med AAC+ Enhanced, HE-AACv2.

Se også 
 Cd
 Minidisc

Kilder/henvisninger

Eksterne henvisninger 
Bevaring af lyd 
Digitalisering af lyd 

Digital informationsteknologi
Digital bevaring